Source: https://www.hel.fi/static/public/hela/Kaupunginvaltuusto/Suomi/Paatoshistoria/2017/Keha_2017-10-11_Kvsto_17_Pk/FE5E784B-030A-CB16-AC92-5F2F0BF00013/Kontulan_Kaarenjalka_5n_ja_Keinulaudantie_7n_asema.html
Timestamp: 2020-01-24 10:24:14+00:00
Document Index: 12596101

Matched Legal Cases: ['kko ', '§ 874', '§ 156', '§ 11', '§ 145', '§ 376']

HEL 2015-012715 T 10 03 03
Kaupunginvaltuusto hyväksyi 47. kaupunginosan (Mellunkylä, Kontula) korttelin 47017 tontin 1 ja korttelin 47019 tontin 5 asemakaavan muutoksen 1.11.2016 päivätyn ja 28.3.2017 muutetun piirustuksen numero 12415 mukaisena ja asemakaavaselostuksesta ilmenevin perustein.
Valtuutettu Pia Kopra ehdotti valtuutettu Mika Raatikaisen kannattamana, että kaupunginvaltuusto palauttaisi asian uudelleen valmisteltavaksi siten, että uudet autopaikat sijoitetaan muualle kuin Kaarenjalka 3. tontille. Perustelu: Kaarenjalka 3 on aiemmin selvittänyt itse mahdollisuuksia uudisrakentamiseen omalla tontillaan. Lisärakennushanke kaatui siihen, että kaupunki edellytti pysäköintikapasiteetin lisäämistä siinä määrin, että hanke olisi muuttunut kannattamattomaksi. Tuolloin edellytettiin, että nykyinen tontilla sijaitseva pysäköintilaitos purettaisiin ja uudet pysäköintipaikat järjestettäisiin uusien asuintalojen alle. Nyt pörssiyhtiö Sato Oyj vapautetaan pysäköintipaikkavelvoitteesta. Asemakaavamuutoksen hakijoita on samalla alueella kohdeltu yhdenvertaisuusperiaatteen vastaisesti.
EI-ehdotus: Esitän, että kaavamuutosehdotus laitetaan uuteen valmisteluun siten, että uudet autopaikat sijoitetaan muualle kuin Kaarenjalka 3. tontille. Perustelu: Kaarenjalka 3 on aiemmin selvittänyt itse mahdollisuuksia uudisrakentamiseen omalla tontillaan. Lisärakennushanke kaatui siihen, että kaupunki edellytti pysäköintikapasiteetin lisäämistä siinä määrin, että hanke olisi muuttunut kannattamattomaksi. Tuolloin edellytettiin, että nykyinen tontilla sijaitseva pysäköintilaitos purettaisiin ja uudet pysäköintipaikat järjestettäisiin uusien asuintalojen alle. Nyt pörssiyhtiö Sato Oyj vapautetaan pysäköintipaikkavelvoitteesta. Asemakaavamuutoksen hakijoita on samalla alueella kohdeltu yhdenvertaisuusperiaatteen vastaisesti.
Jaa-äänet: 74
Zahra Abdulla, Alviina Alametsä, Maija Anttila, Ted Apter, Pentti Arajärvi, Paavo Arhinmäki, Katju Aro, Sirpa Asko-Seljavaara, Eva Biaudet, Harry Bogomoloff, Silja Borgarsdottir Sandelin, Jussi Chydenius, Laura Finne-Elonen, Sandra Hagman, Juha Hakola, Jasmin Hamid, Atte Harjanne, Joel Harkimo, Eveliina Heinäluoma, Kaisa Hernberg, Mari Holopainen, Veronika Honkasalo, Ville Jalovaara, Katriina Juva, Jukka Järvinen, Atte Kaleva, Arja Karhuvaara, Emma Kari, Otso Kivekäs, Mai Kivelä, Tapio Klemetti, Dan Koivulaakso, Vesa Korkkula, Kauko Koskinen, Terhi Koulumies, Heimo Laaksonen, Otto Meri, Abdirahim Mohamed, Elina Moisio, Sami Muttilainen, Seija Muurinen, Jarmo Nieminen, Jussi Niinistö, Johanna Nuorteva, Mia Nygård, Jan D Oker-Blom, Hannu Oskala, Jenni Pajunen, Pia Pakarinen, Matti Parpala, Jaana Pelkonen, Petrus Pennanen, Marcus Rantala, Tuomas Rantanen, Risto Rautava, Nasima Razmyar, Laura Rissanen, Suldaan Said Ahmed, Mirita Saxberg, Anni Sinnemäki, Leo Stranius, Johanna Sydänmaa, Ilkka Taipale, Sampo Terho, Ulla-Marja Urho, Thomas Wallgren, Reetta Vanhanen, Jan Vapaavuori, Laura Varjokari, Juhana Vartiainen, Sinikka Vepsä, Sanna Vesikansa, Anna Vuorjoki, Ozan Yanar
Mika Ebeling, Jussi Halla-aho, Eero Heinäluoma, Pia Kopra, Terhi Peltokorpi, Pekka Puska, Mika Raatikainen, Mari Rantanen, Paavo Väyrynen
Osmo Soininvaara, Pilvi Torsti
Valtuutettu Pilvi Torsti ilmoitti tarkoituksenaan olleen äänestää JAA.
Asemakaavan muutoksen nro 12415 kartta, päivätty 1.11.2016, muutettu 28.3.2017
Asemakaavan muutoksen nro 12415 selostus, päivätty 1.11.2016, muutettu 28.3.2017, päivitetty Kslk:n 28.3.2017 päätöksen mukaiseksi
Vuorovaikutusraportti 1.11.2016, täydennetty 28.3.2017
Kaavaratkaisu koskee Kontulan kerrostaloalueen Kaarenjalka 5:n ja Keinulaudantie 7:n tontteja sekä välillisesti Kaarenjalka 1:n autopaikkojen korttelialuetta. Kaavaratkaisu mahdollistaa tonttien lisärakentamisen.
Tavoitteena on tonttien lisärakentaminen siten, että tonteille sijoitetaan yhteensä kolme uutta kahdeksankerroksista asuinrakennusta ja kaksi pienehköä kaksikerroksista pysäköintilaitosta.
Keinulaudantie 7:n nykyiset rakennukset esitetään säilytettäviksi. Kaarenjalka 5:n tontille sijoittuvan uudisrakennuksen autopaikat sijoittuvat olemassa olevaan pysäköintilaitokseen kaavamuutosalueen ulkopuolella.
Uutta asuntokerrosalaa on 9 910 k-m². Asukasmäärän lisäys on noin 250 asukasta.
Helsingin Yleiskaava 2002:ssa alue on kerrostalovaltaista aluetta. Nyt laadittu kaavaratkaisu on yleiskaavan mukainen. Helsingin uudessa yleiskaavassa (kaupunginvaltuusto 26.10.2016) alue on asuntovaltaista aluetta A2. Nyt laadittu kaavaratkaisu on myös uuden yleiskaavan mukainen.
Kaavamuutosalueen tonteilla on voimassa asemakaava numero 5550 vuodelta 1965.
Asemakaavan toteuttamisesta ei aiheudu kaupungille kustannuksia.
Korttelialueet ovat yksityisomistuksessa. Kaavaratkaisu on tehty hakemuksen johdosta ja kaavaratkaisun sisältö on neuvoteltu hakijan kanssa.
Osallistuminen ja vuorovaikutus on järjestetty osallistumis- ja arviointisuunnitelman mukaisesti.
Osallistumis- ja arviointisuunnitelmaa sekä valmisteluaineistoa koskevia mielipidekirjeitä saapui kolme. Lisäksi suullisia mielipiteitä on esitetty asukastilaisuudessa. Mielipiteet kohdistuivat autopaikkamitoitukseen ja paikkojen sijaintiin, kadunvarsipaikoituksen lisäämiseen, haitalliseen läpikulkuun sekä pienyritysten työtilojen tarpeeseen. Mielipiteet on otettu kaavatyössä huomioon siten, että läpikulun estämisen ohjeistusta on tarkennettu.
Asemakaavan muutosehdotus on ollut julkisesti nähtävillä 18.11. - 19.12.2016. Ehdotuksesta on tehty kolme muistutusta.
Kaavaehdotuksesta tehtiin naapuriyhtiön taholta kolme samansisältöistä muistutusta. Muistutukset kohdistuivat autopaikkajärjestelyihin ja läpikulun aiheuttamiin haittoihin. Tontinomistajien kohtelun tasapuolisuudesta ja autopaikkajärjestelyjen vaikutuksesta viihtyisyyteen oltiin huolissaan.
Kaavaehdotuksesta saatiin Helen Oy:n, Helen Sähköverkko Oy:n, Helsingin seudun liikenne -kuntayhtymän (HSL), Helsingin seudun ympäristöpalvelut -kuntayhtymän vesihuollon (HSY), kiinteistöviraston, pelastuslautakunnan, yleisten töiden lautakunnan ja ympäristökeskuksen lausunnot.
HSL:n lausunnossa viitattiin edellisen vaiheen lausuntoon, jossa täydennysrakentamisen Kontulan metroaseman tuntumaan todettiin tukevan Helsingin liikennejärjestelmäsuunnitelman HLJ 2015:n tavoitteita. HSL myös piti pysäköintipaikkojen vähentämistä hyvänä.
HSY:n vesihuollon lausunnossa todettiin vesihuoltoverkoston tilanne alueella.
Yleisten töiden lautakunta totesi, ettei kaavan toteuttamisesta aiheudu kustannuksia rakennusvirastolle.
Kiinteistövirastosta saadussa kannanotossa todettiin maankäyttöneuvottelujen tarve, ja että kaavamuutosta ei tule esittää kaupunginhallitukselle ennen kuin maankäyttösopimus on allekirjoitettu.
Muissa lausunnoissa ei ollut huomautettavaa. Helen Oy ilmoitti, ettei sillä ole lausuttavaa.
Muistutuksissa lausunnoissa esitetyt asiat on otettu huomioon, kaavan tavoitteet huomioon ottaen, tarkoituksenmukaisilta osin. Kaavaehdotukseen on tehty muutoksia. Muutokset ilmenevät yksityiskohtaisesti kaavaselostuksen toiseksi viimeisestä luvusta (liite 2).
Kaavamuutokseen liittyvät maapoliittiset neuvottelut on käyty ja maankäyttösopimus on allekirjoitettu 7.7.2017.
Päätösehdotus on kaupunkisuunnittelulautakunnan tarkistetun esityksen mukainen.
Havainnekuva, ote viitesuunnitelmasta 4.10.2016
Kaupunginhallitus 25.09.2017 § 874
Kaupunginvaltuusto hyväksyy 47. kaupunginosan (Mellunkylä, Kontula) korttelin 47017 tontin 1 ja korttelin 47019 tontin 5 asemakaavan muutoksen 1.11.2016 päivätyn ja 28.3.2017 muutetun piirustuksen numero 12415 mukaisena ja asemakaavaselostuksesta ilmenevin perustein.
Kaupunkisuunnittelulautakunta 28.03.2017 § 156
Ksv:n hankenumero 1501_11
 1.11.2016 päivätyn ja 28.3.2017 muutetun asemakaavan muutosehdotuksen nro 12415 hyväksymistä. Asemakaavan muutos koskee 47. kaupunginosan (Mellunkylä, Kontula) korttelin 47017 tonttia 1 ja korttelin 47019 tonttia 5.
 ettei ehdotusta aseteta uudelleen nähtäville.
 antaa vuorovaikutusraportista ilmenevät vastineet saatuihin lausuntoihin ja muistutuksiin. Päätösasiakirjat ja vuorovaikutusraportti ovat luettavissa kaupunkisuunnitteluviraston info- ja näyttelytila Laiturilla, Narinkka 2, sekä kaupunkisuunnitteluviraston internet-sivuilla kohdassa Päätöksenteko
01.11.2016 Ehdotuksen mukaan
Yleisten töiden lautakunta 10.01.2017 § 11
Kaavaratkaisu koskee Kontulan kerrostaloalueen Kaarenjalka 5 ja Keinulaudantie 7 tontteja sekä välillisesti Kaarenjalka 1 autopaikkojen korttelialuetta. Kaavaratkaisu mahdollistaa tonttien lisärakentamisen. Asukasmäärä lisääntyy 250:llä.
Kaavahankkeen osallistumis- ja arviointisuunnitelmaa sekä valmisteluaineistoa koskevassa rakennusviraston kannanotossa esitetyt asiat on otettu huomioon kaavatyössä siten, että pelastusreittiin liittyvät asiat on huomioitu tontin viitesuunnitelmassa.
Kaava-alue ei sisällä yleisiä alueita. Rakennusvirastolle ei aiheudu kustannuksia kaavan toteuttamisesta.
Pelastuslautakunta 13.12.2016 § 145
Pelastuslautakunta antoi seuraavan lausunnon Mellunkylän, Kontulan (47.ko) asemakaavan muutoksesta nro 12415:
Pelastuslautakunnalla ei ole huomautettavaa asemakaavan muutokseen nro 12415.
Pulmu Waitinen, vanhempi palotarkastaja, puhelin: 310 31237
Ympäristölautakunta 13.12.2016 § 376
Rakennusvirasto 31.5.2016
Kaupunkisuunnitteluvirasto pyytää rakennusviraston kannanottoa Mellunkylä, Kontulan (47.ko) osallistumis- ja arviointisuunnitelmaan 1243-00/16, 3.6.2016 mennessä.
Kaavaratkaisu koskee Kontulan kerrostaloalueen Kaarenjalka 5 ja Keinulaudentie 7 tontteja sekä välillisesti Kaarenjalka 1 autopaikkojen korttelialuetta. Kaavaratkaisu mahdollistaa tonttien lisärakentamisen.
Pelastustieyhteydet ovat esitetty tonteille lukuun ottamatta Keinulaudantie 7 yhtä nostopaikkaa, jonne ajetaan Keinupolun kautta. Rakennusvirasto toivoo, että pelastusreitit ja nostopaikat sijaitsisivat tonteilla. Jos tämä ei ole mahdollista, on varmistuttava siitä, että Keinupolun leveys ja kantavuus riittävät pelastusauton nostopaikaksi. Nykyisin Keinupolku on ylläpitoluokassa II.
Rakennusviraston yhteyshenkilöt kaavayhteistyössä ovat lisätiedonantajat.
Kohde sijaitsee kitkamaa-alueella, jolla kalliopinnan korkeusasema vaihtelee. Päällimmäisenä maakerroksena ovat täytekerrokset. Rakennustöiden aiheuttamat tärinä- ym. vaikutukset tulee ottaa huomioon rakennustöiden suunnittelussa ja toteutuksessa.